Virallinen lehti nro C 198 , 08/07/1996 s. 0076



B4-0733, 0744, 0751, 0752, 0755 ja 0760/96 Päätöslauselma Firenzen Eurooppa-neuvostosta Euroopan parlamentti, joka - ottaa huomioon neuvoston puheenjohtajan 19. kesäkuuta 1996 antaman julkilausuman Firenzessä 21. - 22. kesäkuuta 1996 järjestettävän Eurooppa- neuvoston kokouksen valmistelusta, - ottaa huomioon, että 17. kesäkuuta 1996 järjestetyssä Euroopan unionin ulkoministereiden kokouksessa ei saavutettu tuloksia, - ottaa huomioon komission 19. kesäkuuta 1996 esittämän puite-ehdotuksen BSE-taudin aiheuttamasta kriisistä, A. ottaa huomioon Firenzen Eurooppa-neuvostoa uhkaavan kriisin, koska Iso- Britannia toteuttaa poliittista kiristystä, joka on jo vakavasti vaikeuttanut unionin päätöksentekoprosessia, BSE-TAUTI 1. On syvästi huolissaan Euroopan unionin toimielimiä ja jäsenvaltioiden välisiä suhteita uhkaavasta vakavasta kriisistä sekä maatalous- ja kuluttaja-alan kriisistä, jonka taloudelliset seuraukset maataloudelle olisivat tuhoisat; 2. Tuomitsee jyrkästi Ison-Britannian hallituksen neuvostossa omaksuman jarrutuspolitiikan, joka johtaa Yhdistyneen kuningaskunnan vahingolliseen eristäytymiseen; 3. Pitää perustamissopimuksen ja etenkin sen 5 artiklan hengen ja kirjaimen vastaisena sitä, että Yhdistynyt kuningaskunta estää unionin toimintaa, ja vetoaa jäsenvaltioiden hallituksiin ja yhteisön toimielimiin, jotta ne tekisivät tarkoituksenmukaisia aloitteita saadakseen Yhdistyneen kuningaskunnan tuntemaan vastuunsa; 4. Pitää välttämättömänä sitä, että Ison-Britannian hallitus ryhtyy kaikkiin tarvittaviin toimenpiteisiin palauttaakseen eurooppalaisten kuluttajien luottamuksen naudanlihaan ja mahdollistaakseen sen, että Euroopan unioni selviytyy kriisistä; 5. Pyytää Eurooppa-neuvoston osallistujia määrittelemään strategian HVK:n osalta ja sopimaan hyväksyttävistä prioriteeteista, jotta estetään vuoropuhelun keskeytyminen; tämä saattaa merkitä «kriisimekanismin» käyttöönottoa keskustelujen jatkumisen varmistamiseksi; TYÖLLISYYS 6. Pyytää, että työllisyys olisi Eurooppa-neuvoston ensisijainen aihe, koska tähän mennessä kansallisella ja yhteisön tasolla hyväksytyt toimenpiteet työttömyyden ehkäisemiseksi ovat olleet riittämättömiä vastaamaan haasteisiin ja asetettuihin tavoitteisiin; 7. Viittaa talouspolitiikan suuntaviivojen osalta 19. kesäkuuta 1996 antamaansa päätöslauselmaan ((Kyseisen päivän istunnon pöytäkirja, osa II, kohta 10)); panee tyytyväisenä merkille työmarkkinaosapuolten kanssa käytävän vuoropuhelun tiivistymisen, kuten luottamussopimuksessa määrätään; korostaa samoin, ettei luottamussopimuksessa määrättyjä toimenpiteitä saa rahoittaa nykyisin talousarvion otsakkeessa 3 käytettävissä olevista varoista, ja muistuttaa, että myös jäsenvaltioiden kuuluu osoittaa varoja, joita tarvitaan komission kasvua, kilpailukykyä ja työllisyyttä koskevaan valkoiseen kirjaan sisältyvien ehdotusten toteuttamiseksi; YHTEINEN ULKO- JA TURVALLISUUSPOLITIIKKA 8. Onnittelee neuvostoa siitä, että se on allekirjoittanut assosiointisopimuksen Slovenian kanssa, ja toivoo, että tämä maa voi osallistua kaikkiin aloitteisiin, joita on jo toteutettu Keski- ja Itä- Euroopan maiden valmistamiseksi tulevaa unioniin liittymistä varten; 9. Entisen Jugoslavian osalta ja huolimatta tällä samalla istuntojaksolla hyväksytyistä sitä koskevista muista päätöslauselmista: - vaatii, että Daytonin sopimuksen solmimisen jälkeen aloitettuja ohjelmia on jatkettava siihen saakka kunnes kestävä rauha on saavutettu; - pyytää, että kaikkien pakolaisten kotiuttaminen tapahtuu komission koordinoiman yhteisen ja yleisen ohjelman puitteissa; - vaatii, että toimeenpannaan kansainvälinen tutkimus siitä, mitkä poliittiset päätökset johtivat Srebrenican kukistumiseen ja vaatii, että Haagin tuomioistuimen syytteeseen panemat sotarikoksiin syyllistyneet saatetaan oikeuden eteen viipymättä; 10. Kehottaa Lähi-idän rauhanprosessin kaikkia asianosaisia osapuolia olemaan sulkematta pois mitään vaihtoehtoja ja jatkamaan neuvotteluja pitäytyen tiukasti kaikkiin olemassa oleviin sopimuksiin; 11. Kiinnittää huomion unionin alueen kaakkoisosaa uhkaavaan kriisiin ja katsoo, että EU:n jäsenvaltiota kohtaan toistuvasti esitetyt voimankäyttöuhkaukset ovat vakava uhka sen alueelliselle koskemattomuudelle ja Aigeianmeren alueen vakaudelle; KOLMAS PILARI 12. Pyytää, että neuvosto tunnustaa oikeus- ja sisäasioita koskevien yleissopimusten yhteydessä (Europolin yleissopimus, ulkorajojen ylittämistä koskeva yleissopimus, Euroopan tietojärjestelmää koskeva yleissopimus, tullitietojärjestelmää koskeva yleissopimus ja yhteisön taloudellisten etujen suojelemista koskeva yleissopimus) Euroopan parlamentin ja tuomioistuimen tärkeän ja tarkasti määritellyn aseman; 13. Pyytää Eurooppa-neuvostoa vihdoinkin hyväksymään komission suosituksiin perustuvia käytännön toimenpiteitä rasismin ja muukalaisvihan vastustamiseksi tehokkaasti sekä hyväksymään ja panemaan täytäntöön suosituksen, jonka mukaan vuosi 1997 olisi julistettava «Euroopan rotusyrjinnän vastaiseksi vuodeksi»; 14. Pyytää lisäksi, että erityistä huomiota kiinnitetään neuvostossa tällä hetkellä pysähdyksissä oleviin herkkiin aiheisiin, kuten MEDA-ohjelmaan ja energian sisämarkkinoiden toteuttamiseen; 15. Kehottaa puhemiestään välittämään tämän päätöslauselman Eurooppa- neuvostolle, neuvostolle, komissiolle sekä jäsenvaltioiden parlamenteille ja hallituksille.